Gedurende die loop van 1998 – 1999 is daar deur ’n paar persone op Moorreesburg – wat toe reeds lede van KAAPJAG (Kaapse Jagters- en Wildbewaringsvereniging) was – die behoefte uitgespreek om 'n plattelandse Jagtersvereniging in die Swartland omgewing te stig.
Die gevoel was dat daar baie gereelde jagters in die omgewing is wat nie aan Kaapjag behoort het nie en nie van die voordele wat dit inhou, gebruik gemaak het nie. Dit moet egter duidelik gestel word dat die behoefte om ’n Jagtersvereniging te stig nie as gevolg van die vuurwapenwet ontstaan het nie. Dit het suiwer ontstaan om jagters plaaslik bymekaar te bring en hulle belange te bevorder en te ko�rdineer.
Drie persone by name Dirk van Jaarsveld, Gys van Schalkwyk en Dolf Visser het besluit om op die moontlikheid van die stigting van ’n plaaslike plattelandse Jagtersvereniging in te gaan. Daar is egter gou ingesien dat ons doodeenvoudig net nie oor die kennis en infrastruktuur beskik om ons eie onafhanklike Vereniging te stig nie. Die moontlikheid om as ’n Takvereniging van Kaapjag te funksioneer het toe ter sprake gekom. Daar is met Tom Joubert, wie op daardie stadium die Voorsitter van Kaapjag was, in gesprek getree. ’n Ontmoeting met hom en sy Bestuur het in Bellville plaasgevind en ons het hom na Moorreesburg genooi om die prosedure aan ’n klompie belangstellendes te verduidelik. Groot was ons verbasing toe 41 persone vir di� inligtingsessie opdaag.
Wes-Bolandjag funksioneer as tak binne die ondersteunings- en bystandraamwerk van die Kaapse Jagtersvereniging (Kaapjag) as die moederliggaam wat op sy beurt by die Konfederasie van Jagtersverenigings van Suid-Afrika (CHASA) geaffilieer is as 'n wettige Jagtersorganisasie in terme van die vuurwapenwet.
Die stigterslede soos oom Dolf het sowaar die fondament gel� waarop ons vandag kan voortbou om dit vir ons nageslag moontlik te maak.
Ons sê verder baie dankie aan ons huidige Bestuur, lede en borge wat ons so gereeld deur die jaar ondersteun en ook baie geluk aan die skuts wat suksesvol was".